**Rámcová dohoda**

uzatvorená podľa § 269 ods. 2 zák. č. 513/1991 Zb. Obchodný zákonník v znení neskorších predpisov a podľa § 83 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „Zmluva“)

**I. Zmluvné strany**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M, primátor mesta

osoby oprávnenie na rokovanie
vo veciach Zmluvy: ........................

Telefón: ........................

Email: ........................

(ďalej len ako „Objednávateľ“)

1. **Dodávateľ:**

Obchodné meno: .........................

Sídlo: .........................

IČO: .........................

DIČ: .........................

IČ DPH: .........................

bankové spojenie: .........................

Číslo účtu: .........................

zastúpený: .........................

osoby oprávnenie na rokovanie
vo veciach Zmluvy: ........................

Telefón: .........................

Email: ........................

(ďalej len ako „Dodávateľ“)

**II. Predmet Zmluvy**

* 1. **Všeobecné ustanovenia:**
1. Názov: Deratizácia plôch verejnej zelene v Trnave a Modranke
2. Druh: Služba
3. Zmluva sa uzatvára ako výsledok zadávania:
* zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „ZoVO“)
1. **Funkčná a technická špecifikácia predmetu Zmluvy**
2. Predmetom Zmluvy je úprava práv a povinností Zmluvných strán v súvislosti so záväzkom Dodávateľa zabezpečiť poskytnutie predmetu Plnenia bližšie špecifikovaného v odseku 2.2.2 tohto článku Zmluvy a záväzkom Objednávateľa riadne a včas poskytnuté Plnenie prevziať a zaplatiť Dodávateľovi cenu určenú v súlade s článkom IV. tejto Zmluvy. (ďalej len „Plnenie“)
3. Technické vlastnosti Plnenia:

Jarná deratizácia - ide o zabezpečenie celomestskej deratizácie verejnej zelene a kontajnerových stojísk v termíne apríl/máj a v prípade potreby opakovanie deratizácie v období od apríla/mája do októbra/novembra.

Jesenná deratizácia - ide o zabezpečenie celomestskej deratizácie verejnej zelene a kontajnerových stojísk v termíne október/november a v prípade potreby opakovanie deratizácie v období od októbra/novembra do apríla/mája.

1. Plocha, na ktorej je potrebné zabezpečiť deratizáciu: 200ha
2. Počet kontajnerových stojísk na území Mesta Trnava: 343 ks (z toho je 37 ks polopodzemných, zapustených, kontajnerových stojísk).

Tento počet sa bude počas trvania tejto Zmluvy meniť, nakoľko sa klasické kontajnerové stojiská nahrádzajú polopodzemnými kontajnerovými stojiskami.

1. Pri deratizácii sa použijú len prípravky uvedené v Zozname povolených prípravkov schválených Ministerstvom pôdohospodárstva SR v spolupráci s Ministerstvom zdravotníctva SR pre príslušný kalendárny rok.
2. Požaduje sa používanie biocídnych prípravkov schválených Centrom pre chemické látky a prípravky aj pre používanie v komunálnej sfére.
3. **Osobitné požiadavky na Plnenie:**
4. Objednávateľ si vyhradzuje právo neprevziať Plnenie, ktoré nebude v požadovanej kvalite podľa technickej špecifikácie predmetu zákazky, resp. ktorého súčasť nebude posúdená zástupcom Objednávateľa vyhodnotená ako ekvivalentná. Rozhodnutie zástupcu Objednávateľa o nedostatočnej kvalite, resp. o neekvivalentnosti musí byť písomne odôvodnené.
5. Vyžaduje sa použitie hĺbkovej metódy do dier s následnou kontrolou a v prípade potreby doplnením návnad. Je potrebné, aby bol Objednávateľ vopred informovaný o konkrétnom prípravku a typu návnady, ktorý bude použitý pri jednotlivých výkonoch deratizácie.
6. Dodávateľ je povinný si zabezpečiť dostatočné množstvo pôdy na zahrnutie jednotlivých dier, aby sa predišlo použitiu prípravkov ľuďmi alebo zvieratami a taktiež aby boli vyrovnané poklesy pôdy spôsobené týmito dierami.
7. Deratizáciu je potrebné vykonávať v zmysle platnej technickej normy STN 46 60 19.
8. Dodávateľ je povinný realizovať aj zber a likvidáciu uhynutých hlodavcov.
9. V prípade potreby deratizácie polopodzemných (zapustených) kontajnerov, Dodávateľ musí zaručiť eliminovanie hlodavcov účinnou metódou prispôsobenou daným priestorovým možnostiam.

**III. Zmluvné podmienky**

1. Zmluvné strany sa dohodli, že táto Zmluva sa bude realizovať prostredníctvom Čiastkových výziev - Zadaní vystavených a doručených v súlade s touto Zmluvou.
2. Zmluvné strany berú na vedomie, že predpokladaný rozsah predmetu plnenia uvedený v odseku 2.2.2 tohto článku Zmluvy je záväzný na plnenie Zmluvy a jednotlivé plnenia sa budú vždy realizovať na základe aktuálnej požiadavky Objednávateľa a vystaveného Zadania.
3. Objednávateľ vystaví Zadanie spravidla 2 x ročne na základe oznámenia o vydaní Výzvy Regionálnym úradom verejného zdravotníctva so sídlom v Trnave na vykonanie deratizácie. Zadania v prípade opakovania deratizácie budú vystavené priebežne, podľa potreby.
4. Zadanie obsahuje najmä termíny, kedy vyhlásil Regionálny úrad verejného zdravotníctva so sídlom v Trnave deratizáciu. V jarných mesiacoch ide o obdobie apríl/máj. V jesenných mesiacoch ide o obdobie október/november. Zadanie musí byť vyhotovené v písomnej forme a doručená Dodávateľovi na emailovú adresu *uvedenú v záhlaví tejto Zmluvy*.
5. Zmluvné strany sa dohodli, že na účely tejto Zmluvy sa písomným Zadaním doručeným Dodávateľovi rozumie aj Zadanie zaslané elektronicky v emailovej forme kontaktnej osobe Dodávateľa uvedenej v odseku 3.8 tohto článku Zmluvy. Pre vylúčenie pochybností platí, že pri zaslaní Zadania emailovou formou sa Zmluvné strany dohodli, že moment odoslania písomného Zadania sa považuje za moment jeho doručenia Dodávateľovi.
6. Dodávateľ sa zaväzuje Objednávateľoviposkytnúť službu špecifikovanú v Zadaní, a to v lehote do 3 pracovných dní od doručenia Zadania, respektíve od dátumu vyhlásenia deratizácie.
7. Dodávateľ je povinný písomne, elektronicky alebo telefonicky vyrozumieť kontaktnú osobu Objednávateľa o termíne poskytnutia služby aspoň 2 pracovné dni vopred v čase od 7:00 hod. do 15:00 hod..
8. Kontaktná/é osoba/y objednávateľa budú oznámené Dodávateľovi spolu s prvým Zadaním vystaveným na základe tejto Zmluvy.

Kontaktnou/nými osobou/ami dodávateľa je/sú ........(meno, priezvisko, t.č., email).

1. Miestom poskytnutia Plnenia je: Trnava, Modranka
2. Táto Zmluva má charakter rámcovej dohody. Práva a povinnosti Zmluvných strán podľa tejto Zmluvy sa spravujú Všeobecnými zmluvnými podmienkami mesta Trnava, ktoré sú zverejnené na <https://www.trnava.sk/sk/clanok/zmluvy-faktury-objednavky> a tvoria oddeliteľnú prílohu tejto Zmluvy.

**IV. Zmluvná cena a platobné podmienky**

1. **Celková cena Plnenia**
2. Cena bez DPH: ............ EUR
3. Sadzba DPH:
4. Cena vrátane DPH: ........... EUR

|  |  |  |  |
| --- | --- | --- | --- |
|  | Jarná deratizácia | Jesenná deratizácia | Deratizácia SPOLU |
| Cena bez DPH/1 rok v eur |  |  |  |
| DPH v eur |  |  |  |
| Cena vrátane DPH/1 rok v eur |  |  |  |

|  |  |  |  |
| --- | --- | --- | --- |
|  | Jarná deratizácia | Jesenná deratizácia | Deratizácia SPOLU |
| Cena bez DPH/4 roky v eur |  |  |  |
| DPH v eur |  |  |  |
| Cena vrátane DPH/4 roky v eur |  |  |  |

1. Celková cena Plnenia podľa tejto Zmluvy je stanovená ako súčet cien za jarnú a jesennú deratizáciu za 4 roky. Táto cena v sebe zahŕňa všetky náklady spojené s výkonom, materiál, prácu, likvidáciu uhynutých hlodavcov, dopravu, monitoring, dispečing, poradenskú službu a taktiež opakovanie deratizácie.
2. Dodávateľ je oprávnený zvýšiť cenu Plnenia iba v rozsahu zvýšenej sadzby DPH. V prípade zníženia sadzby DPH je Dodávateľ povinný znížiť cenu v rozsahu takto zníženej sadzby. Dodávateľ sa zaväzuje písomne informovať Objednávateľa o takto vykonaných úpravách ceny Plnenia. Pre vylúčenie pochybností platí, že v danom prípade dodatok k Zmluve nie je potrebný.
3. Dodávateľ poskytuje na vykonanú deratizáciu záruku 6 mesiacov. Nedostatky zistené počas tejto záručnej lehoty, odstráni Dodávateľ na vlastné náklady. Opakovanie deratizácie nie je možné samostatne fakturovať, nakoľko toto je už zahrnuté v cene jarnej, respektíve jesennej deratizácie. Za nedostatok sa považuje predovšetkým zvýšený výskyt hlodavcov v danej lokalite, nedostatočné zasypanie dier, poškodenie zelene (rozjazdenie trávnatého povrchu a pod.) a taktiež zašpinenie priľahlých komunikácií.
4. **Platobné podmienky:**

4.2.1 Dodávateľ je oprávnený vystaviť Objednávateľovi faktúru po splnení záväzku na sumu, ktorá prislúcha jarnej, respektíve jesennej deratizácii. Tieto sú uvedené v článku IV., odsek 4.1. Zmluvné strany sa dohodli, že Dodávateľ nevystavuje preddavkové zálohové faktúry.

* + 1. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Okrem toho musí faktúra obsahovať:
* informácie podľa VZP, ktoré tvoria oddeliteľnú prílohu tejto Zmluvy
* súpis skutočne vykonaných prác podpísaný kontaktnou osobou Objednávateľa, kde budú uvedené jednotlivé lokality, kde prebehla deratizácia. Taktiež tu budú uvedené termíny začatia a ukončenia deratizácie a konkrétny typ použitého prípravku.
	+ 1. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto Zmluvy.
		2. Lehota splatnosti faktúry je 30 dní od jej doručenia Objednávateľovi.

**V. Spôsoby ukončenia Zmluvy**

1. Táto Zmluva končí uplynutím času, na ktorý bola uzatvorená.
2. V prípade podstatného porušenia zmluvných povinností uvedených v tejto Zmluve, je Objednávateľ oprávnený od Zmluvy odstúpiť. Odstúpením od Zmluvy táto Zmluva zaniká, pričom odstúpenie musí byť doručené Dodávateľovi v písomnej forme na adresu uvedenú v záhlaví tejto Zmluvy.
3. Za podstatné porušenie Zmluvy sa považuje nedodržanie odsekov 2.2.5, 2.2.6, 2.3.2, 2.3.4 a odseku 2.3.5.
4. V prípade nepodstatného porušenia zmluvných povinností uvedených v tejto Zmluve, Objednávateľ môže od Zmluvy odstúpiť v tom prípade, ak Dodávateľ nesplní svoju povinnosť ani v dodatočnej lehote, ktorá mu bola na toto poskytnutá.
5. Za nepodstatné porušenie Zmluvy sa považuje nedodržanie odsekov 2.3.3, 3.6, 3.7 a 4.1.6.

**VI. Záverečné ustanovenia**

1. Táto Zmluva nadobúda platnosť dňom podpísania Zmluvnými stranami. Táto Zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Mesta Trnava.
2. Táto Zmluva sa uzatvára na dobu určitú, na 48 mesiacov od nadobudnutia účinnosti.
3. Túto Zmluvu je možné meniť a dopĺňať za podmienok stanovených príslušnými všeobecne záväznými právnymi predpismi len vo forme písomného a číslovaného dodatku podpísaného oboma Zmluvnými stranami.
4. Vzťahy Zmluvných strán súvisiace s touto Zmluvou a v tejto Zmluve bližšie neupravené, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalších všeobecne záväzných právnych predpisov a podmienkami realizovaného verejného obstarávania. Ak niektoré otázky nemožno riešiť podľa týchto predpisov, posúdia sa v súlade s obsahom podmienok realizovaného verejného obstarávania.
5. Ak sú niektoré ustanovenia tejto Zmluvy neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto Zmluvy. Predmetné ustanovenie sa nahradí platným ustanovením, ktoré sa čo najviac blíži účelu, sledovanému Zmluvnými stranami.
6. Táto Zmluva vrátane jej príloh predstavuje úplnú dohodu Zmluvných strán o jej predmete. Vedľajšie dohody k tejto Zmluve neexistujú.
7. Táto Zmluva je vyhotovená v štyroch identických rovnopisoch, z ktorých Objednávateľ dostane tri rovnopisy a Dodávateľ jeden rovnopis.
8. Zmluvné strany vyhlasujú, že ich vôľa vyjadrená v tejto Zmluve je slobodná a vážna, túto Zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto Zmluvou Zmluvné strany vyjadrujú svojimi podpismi tejto Zmluvy.
9. Oddeliteľnou prílohou tejto Zmluvy sú aj Všeobecné zmluvné podmienky mesta Trnava, ktoré sú zverejnené na <https://www.trnava.sk/sk/clanok/zmluvy-faktury-objednavky> .
10. Zmluva bola zverejnená dňa .....................

V Trnave, dňa ........................ V ................, dňa ........................

Za Objednávateľa Za Dodávateľa

–––––––––––––––––– ––––––––––––––––––––

JUDr. Peter Bročka, LL.M. meno, priezvisko, pečiatka

primátor funkcia